***Примерни задачи от състезанията за 6 клас***

*В състезанието „Родна реч” обикновено първите 5-6 въпроса от теста са свързани с четене с разбиране. Например:*

**Прочети текста и отговори на въпросите от 1 до 6.**

*Следващите въпроси са насочени към правопис, пунктуация, граматика.*

1. В кое изречение не е употребено местоимение?

А) Написах домашното си и излязох да се поразходя.

Б) За себе си помисли малко, трябва да се справиш с проблема.

В) Кога си получил наказанието?

Г) Купих си нова чанта за училище.

2. Открий в кой от редовете са изброени показателни местоимения за близки лица и предмети.

А) този, тая, тия, това

Б) такъв, такава, такова, толкова

В) онзи, оная, ония, онова,

Г) мой, мое, наш, наши

3. В кой ред всички глаголи са в минало свършено време?

А) избрах, водех, изпитах

Б) проучва, защитих, проверявах

В) набрах, изучих, представих

Г) работех, знаех, съобразявам

4. В кое изречение причастието НЕ изпълнява службата на подлог?

А) Скрилият истината не остана без наказание.

Б) Новодошлият забеляза и най-дребните детайли.

В) Падналата се изправи бързо и продължи напред.

Г) Човекът се спънал на прага.

5. Кой е правилният израз за смисъла на изречението?

*Госпожо Директор, ..................... колкото е възможно по-бързо на молбата ни.*

А) би ли отговорила

Б) бихте ли отговорила

В) би ли отговорили

Г) бихте ли отговорили